Document ID: 32013R0750

UREDBA KOMISIJE (EU) br. 750/2013
оd 29. srpnja 2013.
o izmjeni Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 338/97 od 9. prosinca 1996. o zaštiti vrsta divlje flore i faune uređenjem trgovine njima (1), a posebno njezin članak 19. stavak 5.,
budući da:
(1)
U Uredbi (EZ) br. 338/97 navode se životinjske i biljne vrste u pogledu kojih je trgovina ograničena ili je pod nadzorom. U te su popise uvršteni popisi navedeni u dodacima Konvenciji o međunarodnoj trgovini ugroženim vrstama divlje faune i flore (CITES), u daljnjem tekstu „Konvencija”.
(2)
Na 16. zasjedanju Konferencije država članica Konvencije održanom u Bangkoku u Tajlandu u ožujku 2013. godine donesene su određene izmjene i dopune dodataka Konvenciji.
(3)
Porodica Platysternidae spp. uključena je u Dodatak I. Konvenciji (jedina vrsta iz porodice Platysternon megacephalum prethodno je uvrštena na popis iz Dodatka II.).
(4)
Sljedeće vrste izbrisane su iz Dodatka I. Konvenciji: Thylacinus cynocephalus, Onychogalea lunata, Caloprymnus campestris, Chaeropus ecaudatus, Macrotis leucura, Lophura imperialis i Campephilus imperialis.
(5)
Sljedeće vrste prebačene su iz Dodatka II. u Dodatak I. Konvenciji: Trichechus senegalensis, Geochelone platynota, Chitra chitra, Chitra vandijki i Pristis microdon.
(6)
Sljedeći taksoni prebačeni su iz Dodatka I. u Dodatak II. Konvenciji: Vicugna vicugna (populacija Ekvadora, s napomenom) i Tympanuchus cupido attwateri.
(7)
Sljedeće vrste uključene su u Dodatak II. Konvenciji: Naultinus spp. (prethodno naveden u Dodatku III.), Trimeresurus mangshanensis, Clemmys guttata, Emydoidea blandingii, Malaclemys terrapin, Cyclemys spp., Geoemyda japonica, Geoemyda spengleri (prethodno naveden u Dodatku III.), Hardella thurjii, Mauremys japonica, Mauremys nigricans (prethodno naveden u Dodatku III.), Melanochelys trijuga, Morenia petersi, Sacalia bealei (prethodno naveden u Dodatku III.), Sacalia quadriocellata (prethodno naveden u Dodatku III.), Vijayachelys silvatica, Dogania subplana, Nilssonia formosa, Nilssonia leithii, Palea steindachneri (prethodno naveden u Dodatku III.), Pelodiscus axenaria (prethodno naveden u Dodatku III.), Pelodiscus maackii (prethodno naveden u Dodatku III.), Pelodiscus parviformis (prethodno naveden u Dodatku III.), Rafetus swinhoei (prethodno naveden u Dodatku III.), Epipedobates machalilla, Carcharhinus longimanus (s napomenom), Sphyrna lewini (s napomenom, prethodno naveden u Dodatku III.), Sphyrna mokarran (s napomenom), Sphyrna zygaena (s napomenom), Lamna nasus (s napomenom, prethodno naveden u Dodatku III.), Manta spp. (s napomenom), Yucca queretaroensis, Operculicarya decaryi, Diospyros spp. (s napomenom, populacije Madagaskara, većina tih vrsta prethodno je navedena u Dodatku III.), Dalbergia cochinchinensis (s napomenom), Dalbergia granadillo (s napomenom), Dalbergia retusa (s napomenom, populacije Gvatemale i Paname prethodno su navedene u Dodatku III.), Dalbergia stevensonii (s napomenom, populacije Gvatemale prethodno su navedene u Dodatku III.), Dalbergia spp. (s napomenom, populacije Madagaskara), Senna meridionalis, Adenia firingalavensis, Adenia subsessilifolia, Uncarina grandidieri, Uncarina stellulifera, Osyris lanceolata (s napomenom, populacije Burundija, Etiopije, Kenije, Ruande, Ugande i Ujedinjene Republike Tanzanije) i Cyphostemma laza.
(8)
Sljedeće vrste izbrisane su iz Dodatka II. Konvenciji: Pteropus brunneus, Caracara lutosa, Sceloglaux albifacies, Rheobatrachus silus, Rheobatrachus vitellinus, Tillandsia kautskyi, Tillandsia sprengeliana, Tillandsia sucrei, Dudleya stolonifera i Dudleya traskiae.
(9)
Taksoni Rupicapra pyrenaica ornata i Papilio hospiton prebačeni su iz Dodatka I. u Dodatak II. Konvenciji. Ti taksoni uključeni su u Prilog II. (vrste od interesa Zajednice koje zahtijevaju određivanje posebnih područja očuvanja) i Prilog IV. (vrste od interesa Zajednice koje zahtijevaju strogu zaštitu) Direktivi Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (2). Stoga bi oba taksona trebala ostati u Prilogu A ovoj Uredbi.
(10)
Sljedeće vrste navedene u Dodatku II. Konvenciji podliježu nultoj kvoti godišnjeg izvoza koja je uspostavljena za primjerke uzete iz divljine kojima se trgovalo u komercijalne svrhe: Batagur borneoensis, Batagur trivittata, Cuora aurocapitata, Cuora flavomarginata, Cuora galbinifrons, Cuora mccordi, Cuora mouhotii, Cuora pani, Cuora trifasciata, Cuora yunnanensis, Cuora zhoui, Heosemys annandalii, Heosemys depressa, Mauremys annamensis i Orlitia borneensis. Chelodina mccordi zadržan je u Dodatku II. uz napomenu o nultoj kvoti uzimanja iz divljine.
(11)
Napomena #3 za popise u Dodatku II. Konvenciji o vrstama Panax ginseng i Panax quinquefolius izmijenjena je i dopunjena.
(12)
Napomena #9 za popise u Dodatku II. Konvenciji o vrsti Hoodia spp. izmijenjena je i dopunjena.
(13)
Napomena #12 za popise u Dodatku II. Konvenciji o vrsti Aniba rosaeodora izmijenjena je i dopunjena.
(14)
Napomena za popise u Dodatku II. Konvenciji o vrstama Aquilaria spp. i Gyrinops spp. zamijenjena je novom napomenom #14.
(15)
Nijedna od država članica nije izrazila rezervu vezanu uz bilo koju od navedenih izmjena i dopuna.
(16)
Na 16. zasjedanju Konferencije država članica Konvencije usvojene su nove referencije za nomenklaturu životinja.
(17)
Nakon 16. zasjedanja Konferencije država članica Konvencije, sljedeće vrste uključene su u Dodatak III. Konvenciji: Hynobius amjiensis.
(18)
Odredbe Uredbe (EZ) br. 338/97 predviđene su samo za primjenu na živim primjercima invazivnih stranih vrsta i to je potrebno jasno naznačiti u napomenama koje se odnose na te vrste.
(19)
Kako bi se u zakonima EU-a primijenile izmjene i dopune dodataka I., II., i III. Konvenciji, potrebno je u skladu s njima izmijeniti i dopuniti Prilog Uredbi (EZ) br. 338/97.
(20)
Uredbu (EZ) br. 338/97 treba stoga na odgovarajući način izmijeniti. S obzirom na opseg izmjena i dopuna, a u svrhu jasnoće, primjereno je Prilog toj Uredbi zamijeniti u cijelosti.
(21)
Mjere predviđene ovom Uredbom u skladu su s mišljenjem Odbora za trgovinu divljom faunom i florom uspostavljenog u skladu s člankom 18. stavkom 1. Uredbe (EZ) br. 338/97,
DONIJELA JE OVU UREDBU:
Članak 1.
Prilog Uredbi (EZ) br. 338/97 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. srpnja 2013.

Labels: 3
20